Diari Oficial de la Generalitat Valenciana


Sumari del DOGV 5886, del 05-11-2008 (2008/12998)

RESOLUCIÓ de 7 de març de 2008, de la Direcció General d'Energia, per la qual s'atorga autorització administrativa a Guadalaviar Consorcio Eólico Alabe - Enerfín, SA, per a la construcció de la línia elèctrica aèria d'alta tensió a 132 kV, SE PE Losilla - suport 57 de la línia SE Villanueva I - SE Ayora, al terme municipal d'Ayora, província de València, s'aprova el projecte d'execució i es declara en concret la seua utilitat pública. Expedients: ATLINE/2003/295/46 i ATLINE/2006/413/46.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5886

Data del DOGV
:   05-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12181


Data del document
:   07-03-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Ayora
    * empresa privada
    * subministrament d'energia elèctrica

RESOLUCIÓ de 7 de març de 2008, de la Direcció General d'Energia, per la qual s'atorga autorització administrativa a Guadalaviar Consorcio Eólico Alabe - Enerfín, SA, per a la construcció de la línia elèctrica aèria d'alta tensió a 132 kV, SE PE Losilla - suport 57 de la línia SE Villanueva I - SE Ayora, al terme municipal d'Ayora, província de València, s'aprova el projecte d'execució i es declara en concret la seua utilitat pública. Expedients: ATLINE/2003/295/46 i ATLINE/2006/413/46. [2008/12393]  
Vist l'expedient amb referència ATLINE/2003/295/46 incoat pel Servici Territorial d'Indústria i Energia de València de la Conselleria d'Indústria, Comerç i Energia a instància de Guadalaviar Consorcio Eólico Alabe-Enerfín, SA, amb domicili social a Alcobendas, 28902 Madrid, parc empresarial La Moraleja, av. d'Europa núm. 10, relatiu a la sol·licitud de 22 d'octubre de 2002, d'autorització administrativa, aprovació de projecte i declaració d'utilitat pública en concret per a la construcció de la línia aèria d'evacuació zones 10, 11 i 12 del Pla Eòlic de la Comunitat Valenciana, en els termes municipals de Jarafuel, Teresa de Cofrentes, Ayora i Enguera, província de València, a la qual s'adjuntava el projecte firmat per l'enginyer industrial Sr. Enrique Fernández Olea i visat per la demarcació de València del Col·legi Oficial d'Enginyers Superiors Industrials de la Comunitat Valenciana amb data 21 d'octubre de 2002.  
Vist que el mencionat expedient va ser sotmés a informació pública per mitjà d'anuncis en el Butlletí Oficial de la Província de València núm. 281, de 26.11.03, el Diari Oficial de la Generalitat Valenciana núm. 4.638, de 26.11.03, el diari de premsa Las Províncias de 25.11.03 i per mitjà d'exposició pública en els taulers d'edictes dels ajuntaments afectats.  
Vist que, de conformitat amb el que s'ha establit per la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, la separata del projecte a fi que establisquen les condicions tècniques procedents, decisions que hi ha en l'expedient.  
Vist que, de conformitat amb el que s'ha establit per l'article 131 del Reial Decret 1955/2000, es va comunicar al sol·licitant les decisions de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestades pel sol·licitant.  
Vist que hi ha en l'expedient les decisions de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les contestacions corresponents del sol·licitant.  
Vist que, mitjançant una Resolució de 30 de novembre de 2005, la directora general de Gestió del Medi Natural de la Conselleria de Territori i Habitatge formula Declaració d'Impacte Ambiental, d'ara en avant DIA, en què va considerar acceptable des del punt de vista ambiental el projecte d'instal·lacions eòliques de la zona 10, del Pla Eòlic de la Comunitat Valenciana, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental, que implica modificacions en el traçat de la línia d'evacuació elèctrica.   
Vist que la modificació del projecte inicial consistix en la variació del traçat i tipologia de la línia, motivada per la necessitat complir els requisits mediambientals exigits per la DIA.  
Vist que, amb l'objecte de fer complir les condicions imposades per la DIA esmentada, Guadalaviar Consorcio Eólico Alabe-Enerfín, SA, va presentar amb data 24 de maig de 2006, davant del Servici Territorial d'Energia de València, un escrit en què sol·licita autorització administrativa, aprovació de projecte i declaració d'utilitat pública de la línia aèria AT 132 kV, SE PE Losilla - SE Ayora, i s'inicia un nou expedient amb referència ATLINE/2006/413/46.  
Vist l'expedient amb referència ATLINE/2006/413/46 incoat pel Servici Territorial d'Energia de València, de la Conselleria d'Infraestructures i Transport a instància de Guadalaviar Consorcio Eólico Alabe - Enerfín, SA, relatiu a la sol·licitud de 24 de maig de 2006, d'autorització administrativa, aprovació de projecte i declaració d'utilitat pública en concret per a la construcció de línia aèria AT 132 kV, SE PE Losilla - SE Ayora, al terme municipal d'Ayora, província de València, a la qual s'adjuntava projecte firmat per l'enginyer tècnic elèctric César Gil Orleans i visat pel Col·legi Oficial d'Enginyers Tècnics Industrials d'Aragó amb 2 de maig de 2006.  
Vist que l'esmentat projecte va ser sotmés a la corresponent informació pública, per mitjà d'anuncis en el Butlletí Oficial de la Província de València núm. 265 del dia 7 de novembre de 2006, el Diari Oficial de la Generalitat Valenciana núm. 5.392 del 21 de novembre de 2006, en el diari de premsa Las Províncias del dia 16 de novembre de 2006, i per mitjà d'exposició en el tauler d'edictes de l'Ajuntament d'Ayora, únic terme municipal afectat per la instal·lació.  
Vist que, de conformitat amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament d'Ayora una separata del projecte presentat a l'efecte d'establir les condicions tècniques procedents, sense que conste en l'expedient contestació a este efecte.  
Vist que, de conformitat amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre així mateix una separata del projecte tècnic de la línia elèctrica projectada a:  
Ministeri de Medi Ambient, Confederació Hidrogràfica del Xúquer  
Ministeri de Foment, Demarcació de Carreteres  
Telefónica de España  
Conselleria de Territori i Habitatge, DT Territori i Habitatge, Servici Forestal  
Conselleria de Territori i Habitatge, DT Territori i Habitatge, Camins Ramaders  
Conselleria d'Infraestructures i Transport, Servici Territorial de Carreteres  
Iberdrola Distribución Eléctrica SAU.  
A fi que emeteren les condicions tècniques procedents. Tots els informes remesos van ser favorables o condicionats acceptats pel sol·licitant, sense que en cap cas s'observe impediment per a la realització de la instal·lació objecte d'autorització.   
Vist que s'ha remés a l'Ajuntament d'Ayora, únic afectat pel traçat de la línia elèctrica, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana), un ofici en què se sol·licitava un informe sobre l'adaptació del projecte remés al planejament urbanístic d'aplicació, sense que conste en l'expedient contestació a l'informe sol·licitat.  
Vist que hi ha en l'expedient les decisions rebudes de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist que la finalitat que es perseguix amb la construcció d'esta instal·lació és evacuar l'energia produïda en el parc eòlic de Losilla, pertanyent a la zona 10 del Pla Eòlic de la Comunitat Valenciana, i reforçar el sistema elèctric.   
Vist que, mitjançant una Resolució de 8 d'octubre de 2007, complementària de la Declaració d'Impacte Ambiental, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, després de l'anàlisi dels projectes constructius de parcs eòlics i línies elèctriques, considera acceptable l'execució de les infraestructures eòliques de la zona 10, que inclou la línia elèctrica objecte d'autorització, amb les condicions indicades en l'apartat segon de l'esmentada resolució complementària.  
Vist que el projecte presenta un traçat plenament concretat, té entre la documentació els plànols pertinents a escala adequada, està prou detallat i conté una relació concreta i individualitzada dels béns i drets afectats.   
Vist que el Servici Territorial d'Energia de València, encarregat de la instrucció de l'expedient, ha emés un informe favorable, amb data 20 de juny de 2007, sobre el projecte.  
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-les adequadament.  
Vist que d'acord amb el que establix l'article 3.3.c, l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació este últim amb la disposició transitòria que conté.  
Atés que esta Direcció General d'Energia és competent per a resoldre la present resolució d'acord amb l'article article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i a l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Guadalaviar Consorcio Eólico Alabe - Enerfín, SA, autorització administrativa per a la construcció de la línia aèria AT a 132 kV, SE PE Losilla - suport 57 de la línia SE Villanueva I - SE Ayora, que discorre pel terme municipal d'Ayora en la província de València i les característiques principals de la qual són les següents:  
- Origen de la línia: SE PE Losilla.  
- Fi de la línia: supot 57, línia SE Villanueva I - SE Ayora.  
- Tensió nominal: 132 (1ª categoria).  
- Tipologia constructiva: aèria.  
- Freqüència: 50 Hz.  
- Nombre de circuits: un de 132 kV.  
- Conductors: Al-Ac, tipus LA-180, de 116,2 mm² de secció.  
- Cables de terra: un compost, tipus OPGW (fibra òptica).  
- Aïllament: constituït per aïlladors de vidre temperat, tipus U 120 BS.  
- Suports: metàl·lics de gelosia.  
- Presa de terra: d'elèctrode de difusió o d'anell difusor.   
- Nombre de suports: 38  
Terme municipal Núm. Suport  
Ayora 1 al 38 i 57 (Villanueva I-Ayora)  
- Longitud total de la línia: 9.640 m.  
- Pressupost total de la línia: 801.034,76 €.  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon  
Aprovar el projecte d'execució firmat per l'enginyer tècnic elèctric César Gil Orleans i visat pel Col·legi Oficial d'Enginyers Tècnics Industrials d'Aragó amb data 2 de maig de 2006, amb les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de dotze mesos a partir de l'ocupació real de les finques afectades. No obstant això, abans de l'acabament del termini esmentat Guadalaviar Consorcio Eólico Alabe-Enerfín, SA, podrà sol·licitar la seua ampliació per mitjà de sol·licitud motivada davant d'esta Direcció General.  
3. El titular informarà de l'acabament de les obres al Servici Territorial d'Energia de València, a l'efecte d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, en què acredite que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. Guadalaviar Consorcio Eólico Alabe-Enerfín, SA, haurà d'observar els preceptes, mesures i condicions que s'establisquen en la legislació aplicable a esta infraestructura.  
Igualment, s'hauran de complir les condicions mediambientals descrites en la Declaració d'Impacte Ambiental, de 30 de novembre de 2005, de la Direcció General de Gestió del Medi Natural de la Conselleria de Territori i Habitatge i la Resolució complementària, de 8 d'octubre de 2007, de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge.  
Tercer  
Declarar, en concret, la utilitat pública de la línia elèctrica autoritzada en el punt primer de la part dispositiva de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 7 de març de 2008.- El director general d'Energia: Antonio Cejalvo Lapeña.  
   
  
\* \* \* \* \* \* \* \* \* \* \* \* \* \* \* \* \* \* \* \* \*  
